Xubuntu

Xubuntu – oficialus Ubuntu operacinės sistemos variantas, naudojantis Xfce darbalaukio aplinką () ir GTK+ programas.http://brainstorm.ubuntu.com/idea/12586/ Xubuntu komentaras apie GTK+ 1 ir GTK+ 2

Kadangi Xfce darbalaukio aplinka naudoja mažiau kompiuterio išteklių, negu numatytoji GNOME, Xubuntu dažnai naudojamas senesniuose kompiuteriuose, nešiojamuose kompiuteriuose, internetiniuose kompiuteriuose () ir didelio našumo darbo stotyse.

 Nomenklatūra 
Xubuntu pavadinimas yra sudarytas iš Xfce ir Ubuntu žodžių. Xfce iš pradžių buvo XForms Common Environment žodžių santrumpa, tuo tarpu Ubuntu Zulų ir Kosų kalbose reiškia „žmogiškumas kitiems“ (angl. „humanity towards others“). Sudurtas kaip Xubuntu, pavadinimas neturi jokios naujos konkrečios prasmės.

 Tikslai 
Xubuntu projektu siekiama pateikti paprastą naudoti Ubuntu variantą su Xfce grafine aplinka, sutelkiant dėmesį į integraciją, naudojimo paprastumą ir našumą. Xubuntu kuriama ir plėtojama dalies Ubuntu bendruomenės.

 Istorija 
Xubuntu iš pradžių buvo numatyta išleisti tuo pat metu kaip ir Ubuntu 5.10 Breezy Badger, 2005 m. spalio 13 d., bet iki to laiko darbo nebuvo suspėta baigti. Metapaketas xubuntu-desktop buvo prieinamas dar iki oficialios Xubuntu versijos išleidimo. Jį įdiegus į jau egzistuojančią Ubuntu sistemą, galima pasirinkti naudoti Xfce grafinę aplinką.

Pirmoji oficiali Xubuntu versija (6.06 Dapper Drake) pasirodė 2006 m. birželio 1 d.

2007 m. spalio mėnesį Jani Monoses pranešė, kad palieka projekto vadovo postą ir valdymą perduoda į Lionel Le Folgoc rankas. Folgoc vadovavo projektui iki 2008 m. kovo, po jo šias pareigas užėmė Cody A. W. Somerville. Somerville sukūrė išsamią ir lengvai suprantamą strategiją Xubuntu projektui, pavadintą Xubuntu strateginis dokumentas ().

 Xubuntu versijos 
Xubuntu versijos išleidžiamos du kartus per metus, jos sutampa su Ubuntu versijų išleidimo datomis. Vartojami tie patys versijų numeriai (metų du paskutiniai skaitmenys ir mėnesio skaičius) bei kodiniai pavadinimai kaip ir Ubuntu. Pavyzdžiui, pirmoji Xubuntu versija buvo 6.06, o tai reiškia, kad ji išleista 2006 m. birželį.

Xubuntu versijos taip pat įvardijamos kodiniais pavadinimais, sudarytais iš būdvardžio bei gyvūno pavadinimo, prasidedančių ta pačia pirmąja raide (pvz., „Dapper Drake“ ir „Intrepid Ibex“). Vėlesnę sistemos versiją atitinka paskesnė abėcėlės raidė.

 Spalva Reikšmė Raudona Sena laida; nebepalaikoma Geltona Sena laida; palaikoma Žalia Naujausia laida Mėlyna Būsima laida

 Versija Kodinis pavadinimas Išleidimo data Palaikoma iki Pastabos 5.10 Breezy Badger2005-10-132007-04-13Prieinamas tik kaip paketas xubuntu-desktop 6.06 LTS Dapper Drake2006-06-012009-06 Pirmoji ilgo palaikymo Xubuntu versija 6.10 Edgy Eft2006-10-262008-04-25 7.04 Feisty Fawn2007-04-192008-10-19 7.10 Gutsy Gibbon2007-10-182009-04-18 8.04 LTS Hardy Heron2008-04-242011-04Ilgai palaikoma 8.10 Intrepid Ibex2008-10-302010-04 9.04 Jaunty Jackalope2009-04-232010-10 PowerPC atvaizdų (angl. images) pateikimas Xubuntu 9.04 versijos užrašai – Other Section on Ports https://wiki.ubuntu.com/Xubuntu/JauntyJackalope/Final Gauti Xubuntu 9.04 – http://xubuntu.org/get  9.10 Karmic Koala2009-10-292011-04 10.04 LTS Lucid Lynx2010-04-292013-04Ilgai palaikoma10.10Maveric Meerkat2010-10-102012-0411.04Natty Narwhal2011-04-282012-1011.10Oneiric Ocelot2011-10-132013-0412.04 LTSPrecise Pangolin2012-04-262015-04Ilgai palaikoma12.10Quantal Quetzal2012-10-182014-05-1613.04Raring Ringtail2013-04-252013-1213.10Saucy Salamander2013-10-172014-0614.04 LTSTrusty Tahr2014-04-172019-04Ilgai palaikoma14.10Utopic Unicorn2010-10-232015-0615.04Vivid Vervet2015-04-232015-1215.10Wily Werewolf2015-10-222016-0716.04 LTSXenial Xerus2016-04-212021-04Ilgai palaikoma16.10Yakkety Yak2016-10-132017-0717.04Zesty Zapus2017-04-132017-1217.10Artful Aardvark2017-10-192018.0718.04 LTSBionic Beaver2017-10-192023-04Ilgai palaikoma18.10Cosmic Cuttlefish2018-10-182019-0719.04Disco Dingo2019-04-182019-1219.10Eoan Ermine2019-10-172020-0720.04 LTSFocal Focca2020-04-232025-04Ilgai palaikoma 20.10Groovy Gorilla2020-10-222021-07 21.04Hirsute Hippo2021-04-222022-0121.10Impish Indri2021-10-142022-07 22.04 LTS2022-04-212027-04Ilgai palaikoma

 Programos 
Xubuntu CD yra įtrauktos programos statistiniam vartotojui, įskaitant: 

 Abiword – teksto doroklis
 Catfish – paieška kompiuteryje
 Common Unix Printing System – spausdinimo posistemė
 Evince – PDF skaityklė
 Firefox – interneto naršyklė
 GIMP – grafikos rengyklė
 Gnumeric – skaičiuoklė (angl. spreadsheet editor)
 Mousepad – teksto rengyklė
 Orage – kalendorius
 Pidgin – internetinių žinučių programa (angl. internet messenger)
 Thunderbird – el. pašto klientas
 XChat – IRC
 Xsane – programa dokumentams nuskaityti

Į Xubuntu įtraukta Synaptic paketų tvarkyklė (), kuria naudojantis galima įdiegti papildomas programas.

 Sistemos reikalavimai 
Xubuntu reikalingas 32 bitų arba 64 bitų x86 ar x86_64 architektūros procesorius.http://mirror.anl.gov/pub/ubuntu-iso/CDs-Xubuntu/9.04/release/  Xubuntu parsisiuntimas

Xubuntu galima įdiegti iš „Desktop“ arba „Alternate“ CD, tiek vienam, tiek kitam reikia 1,5 GB laisvos vietos standžiajame diske. „Live“ („desktop“) CD paleidimui reikalinga bent 192 MB RAM, o tik diegimui iš „Desktop“ CD reikia 128 MB RAM. Diegiant iš „Alternatyviojo“ () CD pakanka 64 MB RAM, nes naudojamas „tekstinis“, o ne „grafinis“ įdiegiklis, taip pat yra galimybės prieiti prie papildomų diegimo nustatymų. Įdiegta sistema gali veikti turint 192 (arba netgi 128) MB RAM, tačiau labai rekomenduojama turėti bent 256 MB RAM. 

 Taip pat skaitykite 
 Fluxbuntu
 Xfce
 Ubuntu
 Lubuntu
 CrunchBang Linux

 Išnašos 

Kategorija:Linux platinamieji paketai

de:Ubuntu#Xubuntu